《青县谒盘古庙》
清代·钱梓林

首出开元会，园陵独在兹。仙馆馀碧石，溪水绕丛祠。

木叶衣冠古，金身面目奇。洪荒无记载，旧志亦传疑。

作者简介：钱梓林（1776—1814），字季良，号敬庵，兆鹏四子，梅林弟。幼随父官博陵，读书颖慧。为文雄浑雅健，善概括史事。嘉庆十五年举于乡，十九年赴礼部试，既出闱，以病卒于家。以文行著于乡。及卒，私谥文悫先生。